ພັກຣິພັບບບິກັນ ຈະລົບລ້າງ ໂຄງການ Obamacare (ສະໄລດ໌ກັບວີດີໂອ)
ພັກຣີພັບບລີກັນ ໄດ້ຮັບຮອງເອົາ ນະໂຍບາຍຫຼັກຂອງພັກ ທີ່ຮວມທັງຍົກເລີກ ໂຄງການຮັກສາ ສຸຂະພາບ ຂອງປະທານາທິບໍດີ ໂອບາມາ.
ພັກຣີພັບບລິກັນໄດ້ຮັບຮອງຫຼັກນະໂຍບາຍຂອງພັກທີ່ມີຄໍາເວົ້າ ເຂ້ມແຂງທີ່ ສຸດ ຢູ່ກອງປະຊຸມຫຼວງຂອງພັກທີ່ເມືອງ ແທມປາ ລັດຟລໍຣິດາ ທີ່ຈະຫ້າມ ການຮີດລູກ ແລະການແຕ່ງງານຂອງ ເພດດຽວກັນ ຫຼືກະເທີຍ ແລະຄັດຄ້ານຕໍ່ການໃຊ້ຈ່າຍຂອງລັດ ຖະບານກາງ ໃນຖານະທີ່ເປັນວິທີນຶ່ງ ເພື່ອຊ່ວຍກອບກູ້ເສດຖະ ກິດທີ່ເສື່ອມໂຊມຂອງປະເທດ ແລະການສ້າງໜ້າວຽກນັ້ນ ນະໂຍບາຍດັ່ງກ່າວເວົ້າວ່າ ບັນດາສະມາຊິກຜູ້ແທນພັກຣີພັບ ບລິກັນຢູ່ໃນ ລັດຖະສະພາ ມີຄວາມມຸ້ງໝັ້ນທີ່ຈະລົບລ້າງກົດ ໝາຍການຮັກສາສຸຂະພາບ ຂອງທ່ານໂອບາມາ ຫຼືໂອບາມາ ແຄ ນັ້ນ ແລະເວົ້າຕື່ມວ່າ ປະທານາທິບໍດີ ທີ່ມາຈາກພັກຣີພັບ ບລິກັນ ຈະຢຸດຄວາມກ້າວໜ້າຂອງກົດໝາຍດັ່ງກ່າວໄວ້ ແລະ ແລ້ວກໍຈະເຊັນລົງນາມ ໃຫ້ຍົກເລີກ ນອກນີ້ແລ້ວ ນະໂຍບາຍຂອງພັກຣີພັບບລິກັນ ຍັງເຫັນດີນໍາ ສິດທິຂອງ ລັດຕ່າງໆ ແລະລັດຖະບານກາງ ໃນການບໍ່ຮັບຮູ້ການແຕ່ງງານຂອງເພດດຽວກັນ ນະໂຍບານຕໍ່ຕ້ານການຮີດລູກ ສັນຍາທີ່ຈະປົກປ້ອງຄວາມສັກສິດຂອງຊີວິດມະນຸດ ໂດຍຫ້າມການທໍາແທ້ງທັງໝົດ ທ່ານຣອມນີ້ ໄດ້ເວົ້າໄວ້ວ່າ ທ່ານ ຈະອະນຸຍາດໃຫ້ທໍາແທ້ງໄດ້ ໃນກໍລະນີ ຖືກຂົ່ມຂືນຊໍາເລົາ ຖືກສະມາຊິກຄອບຄົວດຽວກັນຂົ່ມຂຶນ ຫຼືຊີວິດຂອງແມ່ຕົກຢູ່ໃນອັນຕະລາຍ ຫຼັກນະໂຍບາຍຂອງພັກຣີພັບບລິກັນທີ່ໄດ້ຮັບຮອງເອົາເມື່ອວັນອັງຄານວານນີ້ ແມ່ນມີເປົ້າໝາຍເພື່ອຈະກອບກູ້ ເສດຖະກິດ ທີ່ຕົກຕໍ່າທີ່ສຸດແລະຍາວນານທີ່ສຸດ ນັບຕັ້ງແຕ່ສະພາວະເສດຖະກິດຕົກຕໍ່າຄັ້ງຍິ່ງໃຫຍ່ໃນຊຸມປີ 1930 ໂດຍການປະຕິຮູບພາສີ ເພື່ອຊ່ວຍເຫຼືອວົງການທຸລະກິດຂະໜາດ ນ້ອຍໆທັງຫຼາຍ ແລະຕໍ່ອາຍຸໂຄງການບັນເທົາພາສີ ປີ 2001 ແລະປີ 2003 ທີ່ເອີ້ນກັນທົ່ວໄປວ່າ ການຕັດພາສີຂອງປະທານາທິບໍດີບູສນັ້ນ ນອກນີ້ ຫຼັກນະໂຍບາຍຂອງພັກ ຍັງໃຫ້ຄໍາໝັ້ນສັນຍາຈະລົດອັດຕາພາສີຂອງບໍລິສັດໃຫຍ່ໆລົງ ສູ່ລະດັບດຽວກັບນານາຊາດ ແລະຊຸກຍູ້ການສ້າງໜ້າວຽກຢູ່ໃນລັດຕ່າງໆ ທັງສອງພັກ ແມ່ນຮັບຮອງເອົາຫຼັກນະໂຍບາຍຂອງພັກ ຢູ່ທີ່ກອງປະຊຸມ ຫຼວງຂອງຕົນ ທີ່ຈັດຂຶ້ນທຸກໆສີ່ປີນັ້ນ